Ehkki Läti lennufirma airBaltic pidi ametlikult oma taksoteenuse käivitama augusti lõpus, on taksofirma Baltic Taxi taksod airBalticu nime all kliente Riias vedama hakanud.
"Hetkel testime, kuidas asjad toimivad, aga ametlikult alustame teenusega kuu lõpus, siis jagame selle kohta ka rohkem infot," vahendas The Baltic Course airBalticu kommunikatsioonijuhi Janis Vanagsi sõnu.
Esialgse info kohaselt hakkab sõidualustus maksma Baltic Taxi taksos 1,5 latti ehk ligi 35 krooni, kilomeetritariif saab olema aga pool latti ehk ca 11 krooni. Tegemist täpselt samade hindadega, millega veab reisijaid Riia suurim taksofirma Rigas taksometru parks.
Taksofirmat käivitab lennufirma, kuna Riia linn ei ole tegelenud piisavalt kiiresti Riia taksonduses vohavate probleemide lahendamisega.